**SJL, Práca s textom, 4.r., Mačugová, 15.3.2021**

Peťko a Paľko sú dvojčence. Stále sú spolu a je im veselo. Keď sa Lucka chce s nimi hrať, Peťko ju okríkne: „Choď preč!“

„Prečo?“

„Lebo s dievčiskom sa nehráme!“

Čo myslíš, ako sa cítila Lucka?

.......................................................................................................................................................

Lucka sa rozplače, ide do detskej izby a vyberie zo svojho prasiatka tri koruny, čo si našetrila na zmrzlinu.

„Čo robíš?“ pýtajú sa Peťko a Paľko.

„Čo vás do toho?“ odvrkne Lucka, uteká do kuchyne a rýchlo, skôr ako za ňou dobehnú bratia, zamkne dvere. Peťko a Paľko pritisnú nosy na sklenené dvere a začujú, ako Lucka vraví.

„Mamička, ja chcem byť tiež dvojča, ako sú Peťko a Paľko. Prosím ťa, choď do obchodu a kúp ma ešte raz!“

„Nemôžem“, počujú Peťko a Paľko čudný piskľavý hla, „keď som ťa kupovala, bola si už posledná. Všetky Lucky sa minuli, lebo boli zo všetkých detí najlepšie!“

Čo myslíš, kto to povedal a čo sa stalo potom?

.....................................................................................................................................................................................................................................................................................................................................................................................................................................................................

Keď šla Lucka do obchodu kupovať cukríky, zakaždým sa opýtala uja vedúceho:

„Nedostali ste Lucky?“

„Nedostali,“ povedal ujo vedúci, „možno prídu na budúci týždeň.“

„Až prídu, jednu mi odložte,“ povedala Lucka.

„Ešteže čo,“ smeje sa ujo vedúci, „povedz doma, že predávame iba celú škatuľu.“

Lucka povie mame:

„Neviem, kde sa pomestíme, keď nás bude toľko.“

„Koho?“ pýta sa mama.

„Ja chcem byť dvojča, vieš? A ujo vedúci povedal, že nám jednu Lucku nepredá, iba celé balenie,“ povie Lucka. Mama sa rozosmeje.

Prečo sa mama rozosmiala?

.....................................................................................................................................................................................................................................................................................................................................................................................................................................................................